Uz ovaj Zahtjev dostavlja se dokumentacija, složena prema redosljedu i to:
1. Obavještenje o razvrstavanju pravnog lica prema klasifikaciji djelatnosti, koje izdaje Federalni zavod za statistiku (ovjerena kopija); 
2. Lista osiguranih lica za obveznika, koju izdaje Porezna uprava Federacije BiH, sa datumom nakon objave Javnog poziva (original);
3. Aktualni izvod iz sudskog registra (original), ne stariji od (3) tri mjeseca, računajući od datuma objave Javnog poziva - za pravna lica; Rješenje o registraciji, od nadležnog općinskog / gradskog organa - za fizička lica (obrte), (ovjerena kopija);
Napomena: ukoliko zbog opravdanih razloga aplikant (pravno lice) nije u mogućnosti dostaviti Aktuelni izvod iz sudskog registra, potrebno je da dostavi ovjerenu kopiju Rješenja o registraciji i ovjerenu Izjavu o nepromjenjenosti podataka upisanih u sudski registar, ili ako je bilo promjena podataka u sudskom registru dostaviti ovjerenu Izjavu sa nevedenim izmjenama.
4. Uvjerenje o poreznoj registraciji (ovjerena kopija);
5. Uvjerenje / potvrda o registraciji poreza na dodanu vrijednost - PDV (ukoliko je u sistemu PDV-a, u skladu sa Zakonom o porezu na dodanu vrijednost) - (ovjerena kopija);
6. Uvjerenje / potvrda o izmirenju direktnih poreza (doprinosa za PIO/MIO i doprinosa za zdravstveno  osiguranje), koju izdaje Porezna uprava Federacije BiH (original);
7. Uvjerenje / potvrda  o redovnom izmirenju indirektnih poreza, koju izdaje Uprava za indirektno oporezivanje  (ukoliko je u sistemu PDV-a, u skladu sa Zakonom o porezu na dodanu vrijednost), (original), ukoliko aplikant nije u sistemu PDV-a dostaviti Izjavu potpisanu od strane odgovorne osobe i ovjerenu pečatom od strane aplikanta;
8. Uvjerenje / potvrda od nadležnog suda da nije pokrenut stečaj / likvidacija privrednog subjekta, odnosno, uvjerenje od nadležne službe općine / grada da fizičko lice (obrt) nije prestao djelovati ili da nije pokrenut postupak brisanja (original);
Napomena: ukoliko zbog opravdanih razloga aplikant (pravno lice) nije u mogućnosti dostaviti uvjerenje/potvrdu od nadležnog suda da nije pokrenut stečaj/likvidacija privrednog subjekta, potrebno je da dostavi ovjerenu Izjavu da nije pokrenut postupak stečaja/likvidacije.
9. Potvrda banke o transakcijskom računu pravnog lica / obrta (original);
10. Izjava (I-1), (obrazac koji se preuzima sa web stranice Ministarstva) o neosuđivanosti i nevođenju postupka, po osnovu privrednog kriminala fizičkog lica, odnosno odgovornog lica u pravnom licu, potpisana od strane aplikanta i ovjerena kod nadležnog organa uprave ili notara;
11. Izjava (I-2), (obrazac koji se preuzima sa web stranice Ministarstva) o primljenoj državnoj pomoći male vrijednosti, od bilo kojeg nivoa vlasti u BiH (de minimis), koja je aplikantu dodijeljena u prethodne dvije fiskalne godine (2024., 2025.), te u tekućoj fiskalnoj godini, u skladu sa Zakonom o sistemu državne pomoći u BiH („Službeni glasnik BiH“, broj: 10/12, 39/20) i Uredbom o uslovima i postupku za dodjelu pomoći male vrijednosti - de minimis pomoć („Službene novine Federacije BiH“, broj: 22/25), potpisana od strane aplikanta i ovjerena kod nadležnog organa uprave ili notara;
12. Izjava (I-3), (obrazac koji  se  preuzima sa web stranice  Ministarstva)  o namjenskom utrošku sredstava  poticaja,  potpisana  od  strane aplikanta  i ovjerena  kod nadležnog  organa uprave ili notara; 
13. Rodni list za vlasnika ako je mlađi od 35 godina – (ovjerena kopija);
14. Potvrda o invalidnosti za većinskog vlasnika u pravnom licu, odnosno za vlasnika/e većinskog udjela u društvu, ili većinskog paketa dionica; potvrda o invalidnosti za vlasnika obrta - (ovjerena kopija).

Napomena: na svakom od dostavljenih uvjerenja, mora jasno biti naznačena svrha: "Prijava na Javni poziv Ministarstva privrede HNK".

